Medena zemlja
2026-09-08 19:00 - 20:30 ((GMT+01:00) Zagreb) | 1. kat, Preradovićeva 5, Zagreb
Sredovječna Hatidže uzgajivačica je pčela i medarica iz udaljenog planinskog sela Bekirlija u Sjevernoj Makedoniji. Dok živi s bolesnom, nagluhom i teško pokretnom majkom, Hatidže u slabo naseljenom mjestu poštuje tradiciju i način života svojih predaka. Dvije žene žive u ruševnoj kući, a u želji za prikupljanjem najkvalitetnijeg meda Hatidže se ne ustručava ničega, pa ni penjanja uz strmu liticu i vađenja saća iz stijene, kao ni višesatnih putovanja do udaljene tržnice na kojoj prodaje med. Za dvije žene sve će se početi mijenjati kad se u mjesto, i to u njihovo neposredno susjedstvo, doseli brojna nomadska obitelj turskog stočara Husseina.
Film je 2019. godine na festivalu Sundance ovjenčan Velikom nagradom žirija, Nagradom za najbolju fotografiju i Posebnom nagradom žirija zbog angažmana, iste godine je nominiran za Europsku filmsku nagradu u kategoriji najuspjelijeg europskog dokumentarca, a 2020. za Oscara u kategorijama najboljeg dokumentarca i najboljeg stranog filma.
